proxectonos/corpus_dominio_legal_administrativo_tmp huggingface dataset:
RESOLUCIÓN do 27 de outubro de 2020, da Dirección Xeral da Función Publica, pola que se anuncia a exposición das listaxes definitivas de axudas aprobadas e denegadas dos criterios de repartición do Fondo de Acción Social do exercicio económico 2019, relativos á axuda para a atención de persoas con discapacidade para o persoal da Administración da Xunta de Galicia.
Consellería de Facenda e Administración Pública — III. Outras disposicións — 03/11/2020

De conformidade co establecido no artigo 10.2 dos criterios de repartición do Fondo de Acción Social para o exercicio económico do ano 2019, relativos á axuda para a atención de persoas con discapacidade, aprobados polo Consello da Xunta de Galicia do 9 de xullo de 2020 e publicados por Resolución da Dirección Xeral da Función Pública do 10 de xullo de 2020 (DOG número 144, do 20 de xullo), o anuncio de exposición das listaxes definitivas de admitidos e excluídos publicarase no
Diario Oficial de Galicia
.
Tendo en conta que as mencionadas listaxes conteñen datos sobre a identidade, características persoais, económicas ou de saúde, todos eles protexidos pola Lei orgánica 3/2018, do 5 de decembro, de protección de datos de carácter persoal, a súa publicación pode lesionar o dereito constitucional á intimidade das persoas solicitantes e tamén das persoas que dan dereito á percepción das axudas, polo que cómpre realizar a publicación coas limitacións e reservas establecidas no artigo 46 da Lei 39/2015, do 1 de outubro, do procedemento administrativo común das administracións públicas.
Dando cumprimento ao prescrito, esta dirección xeral, transcorrido o prazo de alegacións previsto no artigo 10.1 da Resolución do 10 de xullo de 2020 (
Diario Oficial de Galicia
nº 144, do 20 de xullo) e unha vez concluídos os traballos de revisión das reclamacións presentadas,
Primeiro. Publicar no
Diario Oficial de Galicia
, como anexo a esta resolución, a distribución final da concesión das axudas do Fondo de Acción Social do exercicio económico do ano 2019.
Segundo. Facer públicas as listaxes definitivas de axudas aprobadas e denegadas dos criterios de repartición do Fondo de Acción Social do exercicio económico 2019, relativos á axuda para a atención de persoas con discapacidade na páxina web da Dirección Xeral da Función Pública http://funcionpublica.xunta.es/?q=FAS
Para o coñecemento íntegro do acto, as persoas solicitantes deberan introducir nos espazos habilitados para o efecto o NIF e mais o código de impresión da súa solicitude.
Terceiro. As persoas interesadas poderán interpoñer recurso de alzada contra a resolución ante o conselleiro de Facenda no prazo dun mes contado desde o día seguinte ao da data de publicación desta resolución no
Diario Oficial de Galicia
, de acordo co previsto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 27 de outubro de 2020
RESOLUCIÓN do 4 de novembro de 2020 pola que se redistribúen os créditos orzamentarios por epígrafes recollidos na Resolución do 19 de xuño de 2020 pola que se establecen as bases reguladoras e se anuncia a convocatoria de subvencións para proxectos de enerxías renovables térmicas, para os anos 2020-2021, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020 (código de procedemento IN421G).
Axencia Instituto Enerxético de Galicia — III. Outras disposicións — 10/11/2020

Mediante a Resolución do 19 de xuño, que foi publicada no Diario Oficial de Galicia número 129, do 1 de xullo, establecéronse as bases reguladoras e convocáronse subvencións para proxectos de enerxías renovables térmicas, para os anos 2020-2021, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020.
O financiamento da convocatoria correspóndese con fondos comunitarios derivados do programa Galicia 2014-2020 Feder nun 80 %.
No transcurso do procedemento administrativo de concesión das axudas, cando xa rematou o prazo de presentación de solicitudes (3.8.2020), nalgunha das epígrafes o número de solicitantes é inferior ao agardado, mentres que noutras o volume de axuda solicitada superou a dispoñibilidade orzamentaria, cómpre facer unha redistribución de fondos entre as distintas epígrafes para poder atender todas as solicitudes presentadas.
De acordo co disposto no artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro), cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior, coa finalidade de incrementar a eficacia administrativa e a eficiencia na asignación de recursos públicos, maximizando o impulso das enerxías renovables atendendo a totalidade das solicitudes en cada unha das epígrafes da convocatoria.
Primeiro. Modificar o crédito destinado ás subvencións para proxectos de enerxías renovables térmicas, para os anos 2020-2021, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020, que se redistribúe do seguinte xeito:
Segundo. A presente modificación, unha vez publicada no Diario Oficial de Galicia, non implicará apertura de prazo para presentar novas solicitudes.
Santiago de Compostela, 4 de novembro de 2020
RESOLUCIÓN do 29 de outubro de 2020 pola que se publica o plan de estudos do máster universitario en Enxeñaría Naval e Oceánica.
Universidade da Coruña — III. Outras disposicións — 10/11/2020

O máster universitario en Enxeñaría Naval e Oceánica obtivo a verificación do plan de estudos por parte do Consello de Universidades, logo do informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. O carácter oficial do título e a súa inscrición no Rexistro de Universidades, Centros e Títulos (RUCT) estableceuse mediante o Acordo do Consello de Ministros do 3 de agosto de 2018, publicado mediante Resolución da Secretaría Xeral de Universidades do 29 de agosto de 2018 no Boletín Oficial del Estado (BOE) do 7 de setembro.
Polo exposto, de conformidade co disposto no artigo 35.4 da Lei orgánica 6/2001, do 21 de decembro, de universidades, na redacción dada pola Lei orgánica 4/2007, do 21 de abril,
Publicar o plan de estudos conducente á obtención do título de máster universitario en Enxeñaría Naval e Oceánica pola Universidade da Coruña, que se estrutura segundo consta no anexo.
A Coruña, 29 de outubro de 2020
Código RUCT: 4316534.
Plan de estudos que se inicia no curso 2018/19.
O título de máster universitario en Enxeñaría Naval e Oceánica habilita para o exercicio da profesión regulada de enxeñeiro naval e oceánico, de acordo co disposto na Orde CIN/354/2009, do 9 de febreiro, pola que se establecen os requisitos para a verificación dos títulos universitarios oficiais que habiliten para o exercicio desta profesión (BOE do 20 de febreiro).
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento a que se adscribe o título: enxeñaría e arquitectura.
2. Distribución do plan de estudos en créditos ECTS, por tipo de materia:
Os 24 créditos optativos distribúense como se indica a seguir:
– 18 créditos optativos dun dos tres módulos de Fundamentos, que dependerá do ámbito de tecnoloxía específica a que pertenza o grao de acceso ao máster:
Módulo de Fundamentos EM: graos con tecnoloxía específica en Estruturas Mariñas.
Módulo de Fundamentos PSB: graos con tecnoloxía específica en Propulsión e Servizos do Buque.
Módulo de Fundamentos EM e PSB: graos con tecnoloxía específica en Estruturas Mariñas e Propulsión e Servizos do Buque.
– 6 créditos optativos do módulo de optativas.
3. Contido do plan de estudos.
3.1. Contido do plan de estudos por módulo.
3.2 Contido do plan de estudos por curso.
Primeiro curso.
Segundo curso.
A unidade temporal de todas as materias é cuadrimestral e en cada curso existe un equilibrio de créditos entre o 1º e o 2º cuadrimestre.
4. Condicións de terminación.
O alumnado deberá superar 120 créditos ECTS, distribuídos como se indica no punto 2, para obter o título de máster universitario en Enxeñaría Naval e Oceánica pola Universidade da Coruña.
RESOLUCIÓN do 14 de outubro de 2020, da Dirección Xeral de Relacións Laborais, pola que se dispón a inscrición no rexistro e a publicación no Diario Oficial de Galicia do acordo polo que se actualizan as táboas salariais do convenio colectivo de guindastres móbiles autopropulsados de Galicia.
Consellería de Emprego e Igualdade — III. Outras disposicións — 10/11/2020

Visto o texto do acordo polo que se actualizan as táboas salariais do convenio colectivo de guindastres móbiles autopropulsados de Galicia (82000945012008), subscrito entre a representación empresarial AERGA e os representantes das organizacións sindicais CC.OO. e UGT, e de conformidade co disposto no artigo 90, números 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
Esta Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Regcon), creado mediante Orde do 29 de outubro de 2010.
Segundo. Dispoñer a súa publicación no Diario Oficial de Galicia.
Santiago de Compostela, 14 de outubro de 2020
En Santiago de Compostela o 29 de xullo de 2020, ás 12.00 horas, reúnense as persoas que a continuación se mencionan, que forman a comisión paritaria do convenio colectivo de guindastres móbiles autopropulsados de Galicia.
Parte sindical:
Pedro Beade Roel (CC.OO.).
Miguel Ángel Reboiras Casais (UGT).
Martín Martínez Figueiro (UGT).
Parte empresarial:
José Jesús Fernández Costa.
Saturnino Valderrábano Mayo.
Miguel Galego Castro.
José Carlos García Cumplido.
Xúntase a comisión paritaria para o efecto de actualizar as táboas salariais do convenio colectivo de guindastres autopropulsados de Galicia do ano 2020. Logo das oportunas deliberacións e debate sobre a cuestión obxecto da xuntanza, esta comisión paritaria acorda:
Primeiro. As táboas salariais do ano 2020 actualizaranse segundo o previsto no convenio colectivo de aplicación ao sector, cun incremento do 0,8 %, que se corresponde con incremento do IPC real do ano 2019. O incremento terá efectos a partir do 1.1.2020. As ditas táboas, debidamente actualizadas, xúntanse como anexo á presente acta.
Segundo. Delegar no funcionario do Consello Galego de Relacións Laborais, Ignacio Bouza Gil, a realización dos trámites necesarios para proceder ao rexistro, depósito e publicación do presente acordo ante a autoridade laboral competente.
E non habendo máis asuntos que tratar, levántase a xuntanza ás 12.15 horas e as partes asinan a presente acta en proba de conformidade.
ORDE do 2 de novembro de 2020 pola que se publica a concesión dos premios extraordinarios de formación profesional de grao superior correspondentes ao curso 2018/19 convocados pola Orde do 12 de marzo de 2020 (Diario Oficial de Galicia do 8 de xullo).
Consellería de Cultura, Educación e Universidade — III. Outras disposicións — 10/11/2020

A Orde do 12 de marzo de 2020 (DOG do 8 de xullo) pola que se convocan os premios extraordinarios de formación profesional de grao superior correspondentes ao curso 2018/19, establece no seu artigo 14.2 que a persoa titular da Dirección Xeral de Educación, Formación Profesional e Innovación Educativa elevará a proposta feita polo xurado de selección á persoa titular da Consellería de Educación, Universidade e Formación Profesional, quen emitirá a correspondente orde de adxudicación para a súa publicación no
Diario Oficial de Galicia
.
Unha vez realizada polo xurado de selección a valoración das solicitudes presentadas, publicados os resultados coas puntuacións provisionais obtidas polas persoas candidatas, resoltas as reclamacións presentadas, vistas a acta coa proposta definitiva do xurado de selección e a proposta do secretario xeral de Educación e Formación Profesional sobre a concesión destes premios,
Primeiro. Conceder os premios extraordinarios de formación profesional de grao superior correspondentes ao curso 2018/19, ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante a persoa titular da Consellería de Cultura, Educación e Universidade, no prazo dun (1) mes, a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous (2) meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de novembro de 2020
RESOLUCIÓN do 2 de novembro de 2020, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 25 de maio de 2020 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior, e se procede á súa convocatoria para o ano 2020 (código de procedemento PR811A).
Vicepresidencia primeira e Consellería de Presidencia, Xustiza e Turismo — III. Outras disposicións — 10/11/2020

Conforme o establecido no artigo 25 da Orde do 25 de maio de 2020 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se procede á súa convocatoria para o ano 2020, unha vez ultimada a concesión de axudas, publicarase no Diario Oficial de Galicia a relación das concedidas, con indicación das entidades beneficiarias, contía e finalidade.
Na súa virtude,
Publicar no Diario Oficial de Galicia as axudas concedidas pola Resolución do director xeral de Relacións Exteriores e coa Unión Europea do 21 de xullo de 2020, de conformidade coa Orde do 25 de maio de 2020 (DOG núm. 105, do 4 de xuño) para a execución de:
– 6 proxectos de acción humanitaria no exterior que executarán as organizacións non gobernamentais de cooperación ao desenvolvemento (ONGD), por un importe global de douscentos noventa e seis mil catrocentos oitenta euros con dezaoito céntimos (296.480,18 €), nas contías, beneficiarios e finalidade que se relacionan no anexo desta resolución.
Santiago de Compostela, 2 de novembro de 2020
RESOLUCIÓN do 2 de novembro de 2020, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 22 de xuño de 2020 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de educación para o desenvolvemento e a cidadanía global que executarán as organizacións non gobernamentais de desenvolvemento, e se procede á súa convocatoria (código de procedemento PR804A).
Vicepresidencia primeira e Consellería de Presidencia, Xustiza e Turismo — III. Outras disposicións — 10/11/2020

Conforme o establecido no artigo 25 da Orde do 22 de xuño de 2020 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de educación para o desenvolvemento e a cidadanía global que executarán as organizacións non gobernamentais de desenvolvemento e se procede á súa convocatoria, unha vez ultimada a concesión de axudas, publicarase no
Diario Oficial de Galicia
a relación das concedidas, con indicación das entidades beneficiarias, contía e finalidade.
Na súa virtude,
Publicar no
Diario Oficial de Galicia
as axudas concedidas pola Resolución do director xeral de Relacións Exteriores e coa Unión Europea do 28 de setembro de 2020, de conformidade coa Orde do 22 de xuño de 2020 (DOG núm. 134, do 7 de xullo) para a execución de:
– 10 proxectos de educación para o desenvolvemento e a cidadanía global que executarán as organizacións non gobernamentais de cooperación ao desenvolvemento (ONGD), por un importe global de un trescentos cincuenta mil cincuenta e oito euros con setenta e tres céntimos (350.058,73 €), nas contías, beneficiarios e finalidade que se relacionan no anexo desta resolución.
Santiago de Compostela, 2 de novembro de 2020
RESOLUCIÓN do 30 de outubro de 2020, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 23 de decembro de 2019 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación para o desenvolvemento no exterior promovidos polos axentes de cooperación, e se procede á súa convocatoria (código de procedemento PR803D).
Vicepresidencia primeira e Consellería de Presidencia, Xustiza e Turismo — III. Outras disposicións — 10/11/2020

Conforme o establecido no artigo 24 da Orde do 23 de decembro de 2019 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación para o desenvolvemento no exterior promovidos polos axentes de cooperación e se procede á súa convocatoria, unha vez ultimada a concesión de axudas, publicarase no Diario Oficial de Galicia a relación das concedidas, con indicación das entidades beneficiarias, a finalidade, o país de execución do proxecto e o importe das axudas concedidas.
De acordo co establecido no artigo único do punto 3 desta orde, as cantidades inicialmente asignadas a cada aplicación orzamentaria do capítulo IV e do capítulo VII por cada liña de subvención teñen carácter estimativo e a súa determinación definitiva será a que resulte das resolucións de concesión que se diten ao abeiro desta orde.
Con base no informe da comisión avaliadora recollido na acta do 18 de maio de 2020 e de acordo co sinalado no citado artigo único do punto 3 da orde da convocatoria, realizáronse as preceptivas modificacións orzamentarias. A modificación na distribución entre créditos orzamentarios foi publicada no Diario Oficial de Galicia núm. 112, do 10 de xuño de 2020.
Na súa virtude,
Publicar no Diario Oficial de Galicia as axudas concedidas por Resolución do director xeral de Relacións Exteriores e coa Unión Europea do 12 de xuño de 2020, de conformidade coa Orde do 23 de decembro de 2019 (DOG núm. 8, do 14 de xaneiro de 2020) para a execución de:
– 24 proxectos de cooperación para o desenvolvemento no exterior para ser executados polas organizacións non gobernamentais de cooperación ao desenvolvemento (ONGD), por un importe total de catro millóns cento trinta e oito mil oitocentos cincuenta e un euros con corenta céntimos (4.138.851,40 €), cuxa distribución corresponde aos beneficiarios, contías e aplicacións orzamentarias que se relacionan no anexo I.
– 2 proxectos de cooperación para o desenvolvemento no exterior para ser executados polos outros axentes de cooperación (universidades, sindicatos, empresas ou organizacións empresariais e comunidades galegas no exterior) por un importe total de trescentos trinta e cinco mil catrocentos sesenta e tres euros (335.463,00 €), cuxa distribución corresponde aos beneficiarios, contías e aplicacións orzamentarias que se relacionan no anexo II.
Santiago de Compostela, 30 de outubro de 2020
ORDE do 2 de novembro de 2020 pola que se publica a concesión dos premios extraordinarios de bacharelato correspondentes ao curso 2019/20 convocados pola Orde do 8 de xullo de 2020 (Diario Oficial de Galicia do 22 de xullo).
Consellería de Cultura, Educación e Universidade — III. Outras disposicións — 10/11/2020

A Orde do 8 de xullo de 2020 (DOG do 22 de xullo) pola que se convocan os premios extraordinarios de bacharelato correspondentes ao curso 2019/20 establece no seu artigo 14.2 que a persoa titular da Dirección Xeral de Educación, Formación Profesional e Innovación Educativa elevará a proposta feita polo tribunal á persoa titular da Consellería de Educación, Universidade e Formación Profesional, quen emitirá a correspondente orde de adxudicación para a súa publicación no Diario Oficial de Galicia.
Unha vez realizadas as probas, publicada a acta provisional coas cualificacións obtidas polo alumnado, resoltas as reclamacións presentadas, e vistas a acta coa proposta do tribunal de adxudicación dos premios extraordinarios de bacharelato correspondentes ao curso 2019/20 e a correspondente proposta da persoa titular da Secretaría Xeral de Educación e Formación Profesional, sobre a concesión destes premios,
Primeiro. Conceder os premios extraordinarios de bacharelato correspondentes ao curso 2019/20, ao alumnado que figura no anexo a esta orde.
Segundo. Contra esta orde poderase recorrer mediante recurso potestativo de reposición ante a persoa titular da Consellería de Cultura, Educación e Universidade, no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de novembro de 2020
RESOLUCIÓN do 27 de outubro de 2020 pola que se dá publicidade das axudas concedidas ao abeiro da Orde do 27 de xullo de 2020 pola que se establecen as bases reguladoras para a concesión, en réxime de concorrencia competitiva, das axudas ás librarías de Galicia para a realización de actividades de difusión do libro e da lectura en 2020 (código de procedemento CT224C).
Consellería de Cultura, Educación e Universidade — III. Outras disposicións — 04/11/2020

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 14 da orde de convocatoria, esta resolución publicarase no Diario Oficial de Galicia e na páxina web oficial da Consellería de Cultura, Educación e Universidade (https://www.cultura.gal), ademais de comunicarse por escrito á persoa beneficiaria. En virtude diso,
Ordenar a publicación no Diario Oficial de Galicia das subvencións concedidas con cargo á aplicación orzamentaria que a seguir se relaciona, do procedemento CT224C de axudas ás librarías de Galicia para a realización de actividades de difusión do libro e da lectura en 2020:
Aplicación orzamentaria: 11.20.432A.770.2.
Santiago de Compostela, 27 de outubro de 2020
RESOLUCIÓN do 27 de outubro de 2020, da Secretaría Xeral de Educación e Formación Profesional, pola que se convoca o curso de actualización para o desenvolvemento da función directiva.
Consellería de Cultura, Educación e Universidade — III. Outras disposicións — 06/11/2020

Co obxecto de convocar o curso de actualización para o desenvolvemento da función directiva, resolvo anunciar:
Primeiro
Que no portal web da Consellería de Cultura, Educación e Universidade (www.edu.xunta.gal) estará dispoñible a Resolución do 27 de outubro de 2020, da Secretaría Xeral de Educación e Formación Profesional, pola que se convoca o curso de actualización para o desenvolvemento da función directiva.
Segundo
Que o prazo de presentación de solicitudes será de tres días hábiles a partir do día seguinte ao da publicación deste anuncio no
Diario Oficial de Galicia
.
Terceiro
Que a presentación e xestión de solicitudes de participación se realizará a través da plataforma de formación do profesorado FProfe: https://www.edu.xunta.es/fprofe.
Santiago de Compostela, 27 de outubro de 2020
RESOLUCIÓN do 28 de outubro de 2020, da Secretaría Xeral da Igualdade, pola que se dá publicidade ás axudas concedidas ao abeiro da Resolución do 15 de xuño de 2020 pola que se establecen as bases que rexerán a concesión de subvencións a entidades sen ánimo de lucro para programas de deseño e implementación de itinerarios personalizados e accións específicas que favorezan a inserción sociolaboral de mulleres en situación de violencia de xénero na Comunidade Autónoma de Galicia, e se procede á súa convocatoria para os anos 2020 e 2021 (Diario Oficial de Galicia número 122, do 22 de xuño).
Consellería de Emprego e Igualdade — III. Outras disposicións — 06/11/2020

En cumprimento do disposto no artigo 15 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas ao abeiro da Resolución do 15 de xuño de 2020, da Secretaría Xeral da Igualdade, pola que se establecen as bases que rexerán a concesión de subvencións a entidades sen ánimo de lucro para programas de deseño e implementación de itinerarios personalizados e accións específicas que favorezan a inserción sociolaboral de mulleres en situación de violencia de xénero na Comunidade Autónoma de Galicia, e se procede á súa convocatoria para os anos 2020 e 2021 (DOG núm. 122, do 22 de xuño), que se indican no anexo, cun importe total concedido de 635.168,01 euros, con cargo á aplicación 05.11.313D.481.2 (código de proxecto 2018 000112), de acordo coa seguinte distribución:
Ano 2020: 159.007,66 euros.
Ano 2021: 476.160,35 euros.
A dita partida orzamentaria finánciase con fondos finalistas do Estado, que os orzamentos xerais do Estado destinan ao desenvolvemento ou ampliación das medidas recollidas no Pacto de Estado contra a violencia de xénero.
Santiago de Compostela, 28 de outubro de 2020
RESOLUCIÓN do 27 de outubro de 2020, da Secretaría Xeral para o Deporte, pola que se nomean os membros do Comité Galego de Xustiza Deportiva.
Vicepresidencia primeira e Consellería de Presidencia, Xustiza e Turismo — II. Autoridades e persoal — 05/11/2020

Primeiro. O artigo 91 da Lei 3/2012, do 2 de abril, do deporte de Galicia, configura o Comité Galego de Xustiza Deportiva como órgano administrativo superior da xurisdición deportiva no ámbito territorial da Comunidade Autónoma de Galicia. Está adscrito ao órgano da Administración autonómica competente en materia de deporte, e actúa con independencia funcional deste e da Administración xeral da comunidade autónoma.
Segundo. A composición do Comité Galego de Xustiza Deportiva está regulada tanto no artigo 92 da Lei 3/2012, do 2 de abril, do deporte de Galicia, coma no artigo 4 do Decreto 120/2013, do 24 de xullo, polo que se aproba o Regulamento do Comité Galego de Xustiza Deportiva. De conformidade con estes preceptos, o Comité Galego de Xustiza Deportiva está integrado por unha presidenta ou por un presidente e catro vogais, todos eles licenciados/as en dereito. Designaranse, igualmente, dous suplentes para os supostos de vacantes, enfermidade ou ausencia dos membros titulares ou por calquera outra causa legal.
Terceiro. A competencia para o nomeamento dos membros do Comité Galego de Xustiza Deportiva, titulares e suplentes, esta atribuída no artigo 92 da Lei 3/2012, do 2 de abril, do deporte de Galicia, ao órgano da Administración autonómica competente en materia deportiva.
Cuarto. A duración do mandato dos integrantes do Comité Galego de Xustiza Deportiva será de catro anos. Mediante a Resolución do 31 de agosto de 2016, da Secretaría Xeral para o Deporte (DOG núm. 218, do 15 de novembro), nomeáronse os membros titulares e suplentes do Comité Galego de Xustiza Deportiva.
Deste xeito, finalizado o prazo do seu mandato, cómpre ditar a presente resolución para renovar o nomeamento dos membros do Comité Galego de Xustiza Deportiva.
Por todo o exposto,
Primeiro. Nomear como membros titulares do Comité Galego de Xustiza Deportiva a:
Segundo. Nomear como membros suplentes do Comité Galego de Xustiza Deportiva a:
Terceiro. Ordenar a publicación desta resolución no Diario Oficial de Galicia.
Contra esta resolución poderase interpoñer potestativamente recurso de reposición no prazo dun mes ou ben directamente recurso contencioso-administrativo ante o Tribunal Superior de Xustiza de Galicia no prazo de dous meses contados desde o día seguinte ao da súa publicación, de conformidade co establecido no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de outubro de 2020
RESOLUCIÓN do 16 de novembro de 2020 pola que se amplía a dotación orzamentaria da convocatoria de subvencións dos programas de fomento de mellora da eficiencia enerxética e sustentabilidade e de fomento da conservación, da mellora da seguridade de utilización e da accesibilidade en vivendas do Plan estatal de vivenda 2018–2021, para o ano 2020.
Instituto Galego da Vivenda e Solo — III. Outras disposicións — 18/11/2020

O 26 de febreiro de 2020 publicouse no
Diario Oficial de Galicia
a Resolución do 6 de febreiro de 2020 pola que se convocan distintas liñas de subvencións para actuacións de rehabilitación xestionadas polo Instituto Galego da Vivenda e Solo para o ano 2020.
No punto tres do ordinal terceiro da citada resolución sinálase que as contías establecidas nestas convocatorias poderán ser obxecto de ampliación mediante resolución da persoa titular da Dirección Xeral do Instituto Galego da Vivenda e Solo e terán efecto logo da súa publicación no
Diario Oficial de Galicia
, de conformidade co establecido no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro.
No ordinal décimo terceiro da dita resolución convócanse as subvencións para rehabilitar vivendas e edificios de vivendas dos programas de fomento de mellora da eficiencia enerxética e sustentabilidade e de fomento da conservación, da mellora da seguridade de utilización e da accesibilidade en vivendas do Plan estatal de vivenda 2018–2021 (en diante, Plan 2018-2021), para o exercicio 2020, con carácter plurianual (código de procedemento VI422E).
Tendo en conta que o crédito fixado na convocatoria do ano 2020 é insuficiente para atender o importante número de solicitudes de axuda presentadas no programa de fomento da conservación, da mellora da seguridade de utilización e da accesibilidade en vivendas, e que moitas delas son susceptibles de concesión inmediata, considérase necesaria unha nova ampliación do crédito establecido inicialmente na convocatoria.
De conformidade co artigo 30.2 do Regulamento da Lei 9/2007, do 13 de xuño, de subvencións de Galicia, e co punto tres do ordinal terceiro da Resolución do 6 de febreiro de 2020, é competente para ditar esta resolución a persoa titular da Dirección Xeral do Instituto Galego da Vivenda e Solo.
Polo exposto,
Único. Ampliar a dotación orzamentaria para a convocatoria de subvencións do programa de fomento da conservación, da mellora da seguridade de utilización e da accesibilidade en vivendas do Plan 2018-2021, para o exercicio 2020.
O incremento da dotación afectará as anualidades 2020 e 2021 do proxecto 2018 00006 (Programa de fomento da conservación, da mellora da seguridade de utilización e da accesibilidade en vivendas) da aplicación 07.83.451A.780.6, conforme o seguinte cadro:
Esta ampliación non implica a apertura do prazo para presentar novas solicitudes nin o inicio dun novo cómputo do prazo máximo para resolver.
Esta resolución producirá efectos desde o día seguinte ao da súa publicación no
Diario Oficial de Galicia
.
Santiago de Compostela, 16 de novembro de 2020
RESOLUCIÓN do 11 de novembro de 2020 pola que se dá publicidade da axuda concedida ao abeiro da Orde do 29 de xullo de 2020 pola que se establecen as bases do Premio á innovación bibliotecaria de Galicia e se convoca para o ano 2020.
Consellería de Cultura, Educación e Universidade — III. Outras disposicións — 18/11/2020

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 17 da orde de convocatoria, esta resolución publicarase no DOG, no portal da Rede de bibliotecas de Galicia (https://rbgalicia.xunta.gal) e na páxina web oficial da Secretaría Xeral de Cultura (https://www.cultura.gal). Esta publicación substituirá a notificación persoal e producirá os mesmos efectos. En virtude disto,
Facer pública a concesión do Premio á innovación bibliotecaria de Galicia 2020 ao Concello de Bóveda, polo proxecto Biblioteca accesible. Un proxecto de integración social da Axencia de Lectura Municipal de Bóveda, ao abeiro da Orde do 29 de xullo de 2020 pola que se establecen as bases do Premio á innovación bibliotecaria de Galicia e se convoca para o ano 2020 (procedemento CT237A). A devandita axuda foi aprobada con cargo á aplicación orzamentaria 2020 11 20 432A 760.3, proxecto 2015 00352, cun crédito orzamentario para o ano 2020 de tres mil euros (3.000 €).
Contra esta resolución, que pon fin á vía administrativa, os interesados poderán interpor recurso potestativo de reposición ante o mesmo órgano que a ditou no prazo dun (1) mes, contado a partir do día seguinte ao da súa publicación no
Diario Oficial de Galicia
, de conformidade co disposto nos artigos 123 e 124 da Lei 39/2015, do 2 de outubro, do procedemento administrativo común das administracións públicas, ou ben impugnarse directamente a través do recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous (2) meses, que se contarán desde a mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 11 de novembro de 2020
RESOLUCIÓN do 27 de outubro de 2020, da Dirección Xeral de Emprego, Traballo Autónomo e Economía Social, pola que se publica a reasignación dos créditos orzamentarios recollidos na Orde do 5 de decembro de 2019 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-economía social) e se convocan para o ano 2020.
Consellería de Emprego e Igualdade — III. Outras disposicións — 05/11/2020

No DOG núm. 6, do 10 de xaneiro de 2020, publicouse a Orde do 5 de decembro de 2019 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-economía social), e se convocan para o ano 2020 (códigos de procedemento TR802G e TR802J).
O artigo 31 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, establece que a alteración da distribución entre os créditos consignados non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
No Programa I de subvencións para o fomento do emprego en cooperativas e sociedades laborais (procedemento TR802G) non existe crédito suficiente na anualidade 2020 para atender todas as solicitudes. Por outra parte, no Programa II de axudas para o fomento do acceso á condición de persoa socia (procedemento TR802J), unha vez revisados todos os expedientes, comprobouse que existe remanente de crédito que se pode reasignar ao Programa I.
Por todo o exposto e co fin de atender máis solicitudes do programa de axudas I da Orde do 5 de decembro de 2019,
Primeiro. Modificar o crédito destinado ás axudas convocadas pola Orde do 5 de decembro de 2019 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-economía social), e se convocan para o ano 2020, redistribuíndo o crédito asignado en cada programa de axudas e sen variar o orzamento total consignado na convocatoria.
Segundo. Esta modificación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Santiago de Compostela, 27 de outubro de 2020
CORRECCIÓN DE ERROS. Orde do 3 de agosto de 2020 pola que se modifican as unidades e os postos de traballo docentes dos centros públicos dependentes desta consellería nos niveis de educación infantil, educación primaria e educación especial.
Consellería de Educación, Universidade e Formación Profesional — III. Outras disposicións — 05/11/2020

Advertidos erros na orde que se cita, publicada no
Diario Oficial de Galicia
núm. 161, do 12 de agosto de 2020, cómpre efectuar as seguintes correccións:
Na páxina 32029, no anexo I, na liña dos postos de traballo docentes da EEI do Milladoiro, do concello de Ames, na columna de postos de «do» debe figurar «1»; na columna de postos «Total» debe figurar «19».
Na páxina 32029, no anexo I, na liña dos postos de traballo docentes do CEIP Plurilingüe Concepción Arenal, do concello da Coruña, na columna de postos de «al» debe figurar 2; na columna de postos «Total» debe figurar «30».
Na páxina 32029, no anexo I, na liña dos postos de traballo docentes do CEIP Juan Fernández Latorre, do concello da Coruña, na columna de postos de «al» debe figurar «2»; na columna de postos «Total» debe figurar «30».
Na páxina 32029, no anexo I, na liña dos postos de traballo docentes do CEIP Felipe de Castro, do concello de Noia, na columna de postos de «pt» debe figurar «2»; na columna de postos «Total» debe figurar «29».
Na páxina 32031, no anexo I, na liña dos postos de traballo docentes do CEIP de Sobrada, do concello de Tomiño, na columna de postos de «oc» debe figurar «1»; na columna de postos «ptc» debe figurar «0».
Na páxina 32031, no anexo I, na liña dos postos de traballo docentes do CEIP de Fonte Escura, do concello de Vigo, na columna de postos de «al» debe figurar «1»; na columna de postos de «do» debe figurar «1»; na columna de postos «Total» debe figurar «12».
RESOLUCIÓN do 23 de outubro de 2020, da Secretaría Xeral de Cultura, para a concesión de subvencións ás galerías de arte para a participación en feiras e mercados de arte fóra da Comunidade Autónoma de Galicia, que se convocan para o ano 2020 en réxime de non concorrencia.
Consellería de Cultura, Educación e Universidade — III. Outras disposicións — 05/11/2020

Logo de ver as solicitudes de axudas destinadas a facilitar a participación das galerías de arte, que desenvolvan a súa actividade no ámbito da Comunidade Autónoma de Galicia, en feiras e eventos do sector que teñan lugar no ano 2020 fóra da comunidade, e tendo en conta o cumprimento dos requisitos e trámites establecidos na Lei 9/2007, do 13 de xuño, de subvencións de Galicia; no Decreto 11/2009, do 8 de xaneiro, polo que se aproba o regulamento da citada lei, e no Decreto lexislativo 1/1999, do 7 de outubro, que aproba o texto refundido da Lei de réxime financeiro e orzamentario de Galicia.
A suma total das axudas ascende a setenta e catro mil euros (74.000 €), que se librarán con cargo á aplicación 11.20.432B.770.0 dos orzamentos xerais da Comunidade Autónoma de Galicia para o 2020.
Segundo os criterios sinalados no artigo 11 da Orde do 10 de xullo de 2020 pola que se establecen as bases reguladoras,
Conceder as axudas, polas contías que se indican, ás galerías que se relacionan no anexo que se xunta, ordenadas por orde de entrada das solicitudes, segundo os requisitos establecidos no artigo 9.2, e publicalas do Diario Oficial de Galicia, segundo o establecido no artigo 11 da orde.
As galerías subvencionadas a que fai referencia esta resolución quedan obrigadas a achegar a documentación xustificativa segundo o procedemento indicado no artigo 15 da orde de convocatoria e quedarán suxeitas ás obrigas recollidas no artigo 11 da Lei 9/2007, do 13 de xuño, de subvencións de Galicia.
Conforme o artigo 11 da orde, a publicación desta resolución na páxina web oficial da Consellería de Cultura e Turismo (https://www.cultura.gal) substituirá a notificación persoal e producirá os mesmos efectos.
Contra esta resolución poderá interporse recurso de reposición ante o mesmo órgano que ditou o acto, no prazo dun (1) mes desde a súa notificación, de acordo co disposto no artigo 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo ante o Tribunal Superior de Xustiza de Galicia, no prazo de dous (2) meses, contado desde o día seguinte ao da súa notificación, de conformidade co establecido na Lei 29/1998, reguladora da xurisdición contencioso-administrativa. No caso de optar polo recurso de reposición, este deberá resolverse antes de poder interpor o contencioso-administrativo.
Santiago de Compostela, 23 de outubro de 2020
RESOLUCIÓN do 30 de outubro de 2020, da Dirección Xeral de Desenvolvemento Pesqueiro, pola que se modifica a Resolución do 3 de febreiro de 2020 pola que se convocan exames extraordinarios teóricos para a obtención das titulacións que habilitan para o goberno das embarcacións de lecer da Comunidade Autónoma de Galicia (código de procedemento PE616D).
Consellería do Mar — III. Outras disposicións — 02/11/2020

Mediante a Resolución do 3 de febreiro de 2020, desta dirección xeral, convocáronse exames extraordinarios teóricos para a obtención das titulacións que habilitan para o goberno de embarcacións de lecer na Comunidade Autónoma de Galicia (código de procedemento PE616D).
No anexo III da citada resolución recóllese unha epígrafe relativa á convocatoria de decembro en que se establece un prazo de matrícula entre o 16 de outubro e o 27 de outubro, ambos inclusive.
Dado o interese, que se reflicte nunha numerosa presentación de solicitudes para participar no devandito proceso, unido á necesidade de facilitar e favorecer a participación nesta convocatoria, que ademais resulta ser a derradeira do ano en curso, faise necesario establecer un novo prazo de matrícula sen que afecte as solicitudes xa presentadas
Por todo iso, esta dirección xeral, no uso das atribucións que lle confire o Decreto 168/2015, do 13 de novembro, modificado polo Decreto 39/2018, do 3 de abril, polo que se aproba a estrutura orgánica da Consellería do Mar,
Modificar o anexo III da Resolución de 3 de febreiro de 2020 e establecer un novo prazo de matrícula desde a data de publicación desta resolución no Diario Oficial de Galicia (DOG) ata o día 6 de novembro de 2020 e que non afecta as solicitudes xa presentadas.
Santiago de Compostela, 30 de outubro de 2020
EXTRACTO da Orde do 23 de outubro de 2020 pola que se aproban as bases e se anuncia a convocatoria pública de bolsas de formación nos lectorados de lingua, literatura e cultura galegas para o 2020 (código de procedemento PL500E).
Consellería de Cultura, Educación e Universidade — III. Outras disposicións — 02/11/2020

BDNS (Identif.): 530446.
De conformidade co previsto nos artigos 17.3.b) e 20.8 a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Persoas beneficiarias
Españois ou nacionais dun Estado membro da Unión Europea que estean en posesión dunha titulación universitaria de licenciatura ou de grao relacionada coa filoloxía galega ou coa tradución e interpretación e cumpran un número mínimo de créditos en materias de galego e do idioma oficial do país onde radique o destino que solicita ou, no canto deste, en materias de inglés.
Segundo.
Obxecto
Convocar, en réxime de concorrencia competitiva, cinco bolsas de formación nos lectorados de lingua, literatura e cultura galegas nos centros de estudos galegos localizados en distintas universidades estranxeiras.
Terceiro.
Bases reguladoras
Orde do 23 de outubro de 2020 pola que se aproban as bases e se anuncia a convocatoria pública de bolsas de formación nos lectorados de lingua, literatura e cultura galegas para o 2020 (código de procedemento PL500E).
Cuarto.
Contía
Importe total da convocatoria: 342.365,46 €. 329.101,12 € destinaranse ao pagamento da bolsa dos lectores e 13.264,34 € á liquidación da cota patronal á Seguridade Social.
O importe íntegro mensual das bolsas obxecto desta convocatoria é o seguinte:
1.123,96 €, para aqueles lectorados localizados en universidades españolas.
1.277,12 €, para aqueles lectorados localizados en universidades estranxeiras.
Quinto.
Prazo de presentación de solicitudes
Un mes contado desde o día seguinte ao da publicación da orde no
Diario Oficial de Galicia
.
Santiago de Compostela, 23 de outubro de 2020
EXTRACTO da Orde do 28 de outubro de 2020 pola que se fai pública a ampliación da dotación orzamentaria para a concesión das axudas establecidas na Orde do 20 de novembro de 2019 pola que se establecen as bases reguladoras do programa Emprega Discapacidade e Exclusión, de incentivos á contratación, formación e emprego con apoio, e se procede á súa convocatoria para o ano 2020 (código de procedemento TR342A).
Consellería de Emprego e Igualdade — III. Outras disposicións — 02/11/2020

BDNS (Identif.): 486047.
De conformidade co previsto no artigo 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Ampliación do crédito orzamentario
Amplíase o importe total do orzamento establecido na Orde do 20 de novembro de 2019 pola que se establecen as bases reguladoras do programa Emprega Discapacidade e Exclusión, de incentivos á contratación, formación e emprego con apoio, e se procede á súa convocatoria para o ano 2020 (código de procedemento TR342A), publicada no Diario Oficial de Galicia núm. 3, do 7 de xaneiro, na seguinte contía e aplicación orzamentaria que figura dotada nos orzamentos xerais da Comunidade Autónoma de Galicia para o ano 2019, 09.40. 322C 481.9, co código de proxecto 2016 00 309, contía de 458.000 euros.
Segundo. Prazo de presentación de solicitudes
Estas modificacións non afectan o prazo establecido na referida orde para a presentación de solicitudes.
Santiago de Compostela, 28 de outubro de 2020